open-index/open-wikipedia-markdown huggingface dataset:
ইন্দ্রকুমার রায়চৌধুরী

**ইন্দ্রকুমার রায়চৌধুরী** (জন্ম: ১২৮৯ বঙ্গাব্দ - মৃত্যু: ২০ কার্তিক ১৩৭১ বঙ্গাব্দ) (ইংরেজি: Indrakumar Roychoudhury) একজন বাঙালি সাংবাদিক এবং বাংলা শর্টহ্যান্ডের নতুন ধারার স্রষ্টা ।

ইন্দ্রকুমার রায়চৌধুরী একাধিক সংবাদপত্রে দক্ষতার সাথে সাংবাদিকতা করেছিলেন । বাংলা শর্টহ্যান্ডের প্রবর্তক দ্বিজেন্দ্রনাথ ঠাকুরের কাছে এই বিষয়ে শিক্ষা গ্রহণ করেন এবং নিজেও বাংলা শর্টহ্যান্ডের উৎকর্ষ বৃদ্ধি করেন ।

## তথ্যসূত্র


বিষয়শ্রেণী:১৯৬৪-এ মৃত্যু
বিষয়শ্রেণী:বাঙালি সাংবাদিক
ইন্দুভূষণ রায়

**ইন্দুভূষণ রায়** (১৮৯০—২৯ এপ্রিল ১৯১২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।

তিনি বিপ্লবী দলের সভ্য ছিলেন। ১৯০৮ খ্রিষ্টাব্দের ১১ এপ্রিল তিনি চন্দননগরের মেয়রের উপরে বোমা ছোড়েন । এরপর ১৯০৮ খ্রিষ্টাব্দের ২ মে তিনি আলীপুর ষড়যন্ত্র মামলায় গ্রেপ্তার হন। তার এই মামলায় দ্বীপান্তর দণ্ড হয়। আন্দামানের সেলুলার জেলে পুলিশের নৃশংস অত্যাচারে তিনি আত্মহত্যা করেন।

## তথ্যসূত্র

বিষয়শ্রেণী:১৮৯০-এ জন্ম
বিষয়শ্রেণী:১৯১২-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:অনুশীলন সমিতি
বিষয়শ্রেণী:বাঙালি বিপ্লবী
বিষয়শ্রেণী:১৯১২-এ আত্মহত্যা
বিষয়শ্রেণী:ভারতীয় স্বাধীনতা কর্মী
সমসাময়িকতা (কম্পিউটার বিজ্ঞান)

থাম্ব|সহগামী প্রকৌশল. প্রক্রিয়াটির দৃশ্যায়ন
**সমসাময়িকতা** (ইংরেজি ভাষায়: Concurrency) হচ্ছে কম্পিউটারে একসাথে একাধিক প্রোগ্রাম চালানোর ধারণা। কম্পিউটার এর প্রোগ্রাম যখন রান করে তখন একে বলা হয় "প্রসেস"। একটা প্রসেস এক বা একাধিক "থ্রেড" এর সমন্বয়ে গঠিত। কম্পিউটার এর অপারাটিং সিস্টেম থ্রেডগুলোকে এমনভাবে রান করায়, যেন বাইরে থেকে মনে হয় থ্রেডগুলো একসাথে রান করছে। কম্পিউটিং এর একসাথে একাধিক থ্রেড রান করার এই বিষয়টাকেই সমসাময়িকতা বলা হয়।

খেয়াল রাখা প্রয়োজন যে, সমান্তরাল কম্পিউটিং আর সমসাময়িক কম্পিউটিং দুটি ভিন্ন ধারণা। প্রথমটিতে আক্ষরিক অর্থেই একসাথে একাধিক নির্দেশ কার্যকর করা হয় (একাধিক প্রসেসর ব্যবহার করে), আর দ্বিতীয়টির ক্ষেত্রে কম্পিউটার এর অপারাটিং সিস্টেম একটা প্রোগ্রাম এর বিভিন্ন থ্রেডকে খুব অল্প সময়ের ব্যবধানে রান করিয়ে একসাথে একাধিক নির্দেশ চলার একটা illusion দেয় মাত্র।

বিষয়শ্রেণী:কম্পিউটার বিজ্ঞান
জোধাবাই

250px|thumb|যোধাবাঈ
শাহী বেগম ই খাস ওয়ালী নিমত হযরত মরিয়ম উজ জামানি মল্লিকা ই হিন্দুস্তান সুলতানা হীরা কুনওয়ারী যোধাবাই বহু বেগম মুয়েজ্জামা সাহিবা(১ অক্টোবর ১৫৪২ - ১৯ মে ১৬২৩), যিনি **'হীরাবাই** নামেও পরিচিত, রাজস্থানের রাজপুত ঘরানার রাজা ভারমালের জ্যেষ্ঠ কন্যা। হীরাবাই ১৫৪২ খ্রিষ্টাব্দের পহেলা অক্টোবর জন্মগ্রহণ করেন। মৃত্যুবরণ করেন ১৯ মে ১৬২৩ খ্রিষ্টাব্দে, প্রায় ৮১ বছর বয়সে। তিনি রাজা ভগবান দাস এর বোন ও রাজা মানসিং এর পিসি ছিলেন। তিনি আকবরের ১ম রাজপুত স্ত্রী। সম্রাট আকবরের সাথে তার বিবাহ হয় ১৫৬২ খ্রিষ্টাব্দের ৬ই ফেব্রুয়ারি। তিনি শাহাজাদা সেলিমের অর্থাৎ‍ 
সম্রাট জাহাঙ্গীরের মা। তার আসল নাম রাজকুমারী হীরা কুমারী। আবার তার নাম **যোধাবাঈ** ছিল নাকি তা নিয়ে বির্তক রয়েছে। তবে বিয়ের পরে তিনি মরিয়ম উজ-জামানী নাম ধারণ করেন। তিনি ছিলেন 'আমের' রাজ্যের রাজকুমারী। তার মায়ের নাম হল 'ময়নাবতী' এবং তার বোনের নাম হল 'সুকন্যা দাস'। তার মৃত্যু হয়েছিল সম্ভবত ১৬২৩ খ্রিষ্টাব্দে।

## চিত্রশালা
[থাম্ব|জোধাবাই- এর সমাধিসৌধ, সিকান্দ্রা, [আগ্রা]]

## তথ্যসূত্র

বিষয়শ্রেণী:মুঘল অভিজাত
বিষয়শ্রেণী:রাজপুত
বিষয়শ্রেণী:রাজপুত রাজকুমারী
বিষয়শ্রেণী:১৫৪২-এ জন্ম
বিষয়শ্রেণী:১৬২৩-এ মৃত্যু
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৬শ শতাব্দীর ভারতীয় ব্যক্তি
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:ভারতীয় রাজকীয় নারী
বিষয়শ্রেণী:ভারতীয় রানী সহধর্মিণী
বিষয়শ্রেণী:১৭শ শতাব্দীর ভারতীয় ব্যবসায়ী
ধনেশচন্দ্র ভট্টাচার্য

**ধনেশচন্দ্র ভট্টাচার্য** (ইংরেজি: Dhaneshchandra Bhattacharya), (১৯০৭ - ২৫ নভেম্বর, ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। 

## জন্ম
চন্দ্রকুমার ভট্টাচার্যের পুত্র ধনেশচন্দ্র ঢাকা , কেরানীগঞ্জ উপজেলা পূর্ববঙ্গ ও আসাম প্রদেশের নবগঠিত প্রদেশে জন্মগ্রহণ করেন। তাঁর প্রাথমিক জীবন, শিক্ষা এবং রাজনৈতিক সমিতি সম্পর্কে কিছুই জানা যায় না

## বিপ্লবী কর্মকাণ্ড
১৯৩২ সালের ২৪ এপ্রিল দক্ষিণেশ্বর বোমা মামলায় তাকে গ্রেফতার করে হিজলি ক্যাম্পে পাঠানো হয়। তারপর জুলাইয়ে দেউলি ক্যাম্পে। এক বছর পরে, তার পা কিছু অবেদনিক প্যাচ দিয়ে ফুলে গিয়েছিল; তাই প্রেসিডেন্সি জেলে চিকিৎসার জন্য পাঠানো হয়। কুষ্ঠ ধরা পড়লে তাঁকে বাঁকুড়া কুষ্ঠ হাসপাতালে নিয়ে যাওয়া হয়।।

ভাটপাড়ায় গিয়ে তিনি বিপ্লবী পূর্ণানন্দ দাশগুপ্ত ও শ্যামানন্দ পালের সঙ্গে দেখা করেন, যাঁরা আলিপুর জেল থেকে পলায়নের পর সেখানে শিবির স্থাপন করছিলেন, তাঁদের বলেছিলেন যে, কুষ্ঠ রোগীর মৃত্যুর চেয়ে তিনি শাহাদাতকেই শ্রেয় মনে করেন; এবং অস্ত্র আনতে ঢাকার উদ্দেশে রওনা দেন। ১৯৩৪ সালের ১৪ সেপ্টেম্বর সত্যেন্দ্রনাথ বন্দ্যোপাধ্যায় যেখানে অবস্থান করছিলেন, সেখানে তাঁর বাড়িতে পুলিশ অভিযান চালায়। গ্রেপ্তার হন এবং তার স্যুটকেস থেকে ২০২৯ সালের একটি পাঁচ পয়েন্ট পিস্তল জব্দ করেন।

বিশেষ ট্রাইব্যুনাল তাকে দশ বছরের সশ্রম কারাদণ্ডে দণ্ডিত করে (১৬ ফেব্রুয়ারি ১৯৩৫); কিন্তু তার রোগ বেড়ে যাওয়ায় তাকে তার বাড়িতে অন্তরীণ করা হয়েছিল; ১৯৩৭ সালের ২৫ নভেম্বর তিনি মৃত্যুবরণ করেন।

## তথ্যসূত্র

বিষয়শ্রেণী:১৯০৭-এ জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ঢাকার বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
প্রফুল্ল ঘোষ

**প্রফুল্ল ঘোষ** (জন্ম: ১৯০০ - মৃত্যু: ৫ এপ্রিল ১৯৮০) একজন বিখ্যাত বাঙালি সাঁতারু এবং সার্কাস কলাকুশলী ।

প্রফুল্ল ঘোষ বিখ্যাত জিমন্যাস্ট প্রিয় বসুর কাছে জিমন্যাস্টিক শিখেছিলেন এবং বোসেজ সার্কাসের সদস্য হয়ে নানারকমের খেলা দেখাতেন । ১৯২৩ খ্রিষ্টাব্দে তিনি বাংলার সাঁতার প্রতিযোগিতায় ফ্রি স্টাইলের পাঁচটি বিভাগেই প্রথম স্থান লাভ করেছিলেন । ১৯২৭ খ্রিষ্টাব্দে কলকাতা কলেজ স্কোয়ারে নিখিল ভারত সাঁতার প্রতিযোগিতায় ৫০ মিটারে প্রথম স্থান অধিকার করেছিলেন । এই বছরই বোম্বের (বর্তমান মুম্বাই) ভিক্টোরিয়া সুইমিং ক্লাবের কোচ নিযুক্ত হওয়ায় তিনি অপেশাদের প্রতিযোগিতায় অংশগ্রহণের সুযোগ হারান । ১৯৩০ খ্রিষ্টাব্দে বোম্বের চৌপাটিতে ভিক্টোরিয়া সার্কাসে যোগ দিয়ে নানারকম খেলা দেখাতেন । সেখানে তিনি ফায়ার-ড্রাইভিং নামক একটি আকর্ষনীয় খেলা দেখাতেন । ১৯৩২ খ্রিষ্টাব্দে তিনি রেঙ্গুনের রয়্যাল লেকে ৭৯ ঘণ্টা ২৪ মিনিট একটানা সাঁতার কেটেছিলেন । ১৯৩৪ খ্রিষ্টাব্দে কলকাতার হেদোয় (বর্তমান নাম আজাদ হিন্দ বাগ) একটি প্রতিযোগিতায় তৎকালীন ভারত চ্যাম্পিয়ন রাজারাম সাহুকে পরাজিত করেছিলেন । 

## তথ্যসূত্র


বিষয়শ্রেণী:বাঙালি ক্রীড়াবিদ
বিষয়শ্রেণী:বাঙালি সাঁতারু
তুরিন

**তুরিন** (পিয়েদমন্তীয় ভাষায়: Turin *ত্যুরিন্‌*; ইতালীয় ভাষায়: Torino *তোরিনো*) ইতালির উত্তর-পূর্বাঞ্চলে অবস্থিত একটি অন্যতম বৃহৎ শহর। শহরটি উত্তর ইতালির ব্যবসায়িক এবং সাংস্কৃতিক প্রাণকেন্দ্র। শহরের ১৫শ শতাব্দির *স্যান গিওভান্নি বাতিস্তা* ক্যাথিড্রালটি তুরিনের অন্যতম গণস্থাপত্য। শহরের অধিকাংশ স্থাপত্য গুয়ারিনো গুয়ারিনি এবং ফিলিপ্পো জুভারা কর্তৃক কৃত। ক্যাথিড্রালের পবিত্র কাফন চ্যাপেলে রক্ষিত তুরিনের কাফন পৃথিবীবিখ্যাত এক টুকরো কাফন, রোমান ক্যাথলিকরা বিশ্বাস করেন, এই কাফনেই যিশুখ্রিস্টকে মোড়ানো হয়েছিল।

## চিত্রসংগ্রহ

চিত্র:Torino piazzacastello.jpg|তুরিন মহাগির্জা
চিত্র:Turin piazza san carlo 2009.JPG|সান কার্লো চত্বর (পিয়াৎসা) 
চিত্র:Palazzo Carignano (Turin) facade.jpg|কারিনিয়ানো প্রাসাদ (পালাৎসো) 
চিত্র:ScalonePalazzoMadamaTorino.JPG|মাদামা প্রাসাদ (পালাৎসো) 
চিত্র:Medusa Royal Palace Turin.jpg|তুরিনের রাজপ্রাসাদের দরজার উপরে মেদুসার মাথা 
চিত্র:Torino Piazza Vittorio Veneto01 2009-06-20.jpg|তুরিন ও ভিত্তোরিও ভেনেতো চত্বরের (পিয়াৎসা) দৃশ্য 
চিত্র:BorgoDora.JPG|বোর্গো দোরা এলাকার একটি ছোট পথচারী সড়ক 
চিত্র:Torino - Palazzo Reale - 1.jpg|তুরিনের রাজপ্রাসাদ
চিত্র:Mg-k Torino Cappuccini.jpg|মোন্তে দেই কাপ্পুচিনি 
চিত্র:Museo del Risorgimento italiano.JPG|মুসেও দেল রিসরজিমেন্তো ইতালিয়ানো (ইতালীয় অভ্যুদয় জাদুঘর) 
চিত্র:Torini-stadio01.jpg|অলিম্পিক স্টেডিয়াম 
চিত্র:Parco del Valentino.jpg|ভালেন্তিনো উদ্যান (পার্কো)


## তথ্যসূত্র

## বহিঃসংযোগ
* 
* The official institutional site—website version is in Italian – Also some pages in English, German, Spanish, French, Romanian, Arabic, and Albanian
* Turismo Torino  The official tourist guide, available in English, Italian, French, Spanish and German.
* Turin 2006 Olympic Games—English, Italian and French. Website version is in Italian.
* Egyptian Museum of Turin.
* National Cinema Museum of Italy.
* CityMayors article.
* Winter Universiade Torino 2007—English, Italian and French. Website version is Italian.
* Torino Film Festival
* International Book Fair.
* Turin and the Gates of Hell – Interview with Dr Leo Ruickbie.
* WorldStatesmen- Italy
* The Turin social network
* About Turin: tourist guide to Turin, Italy—English and Italian.
* Gran Madre di Dio at night.

বিষয়শ্রেণী:ইতালির শহর ও নগর
বিষয়শ্রেণী:প্রাক্তন জাতীয় রাজধানী
বিষয়শ্রেণী:প্রাক্তন জাতির রাজধানী
বিষয়শ্রেণী:রোমান উপনিবেশ
প্রস্তর যুগ

[থাম্ব|260x260পিক্সেল|[Ġgantija temples in Gozo, Malta. Some of the world's oldest free-standing structures.]]

বিশ্বের ইতিহাসে **প্রস্তর যুগ** বলতে মানব ও তার সমাজের বিবর্তনের ধারায় একটা পর্যায়কে বোঝানো হয় যখন মানুষের ব্যবহার্য হাতিয়ার তৈরির মূল উপকরণ ছিল পাথর। এই সময়কালটি প্রায় ৩.৪ মিলিয়ন বছর স্থায়ী হয়েছিল এবং ৪,০০০ খ্রিস্টপূর্বাব্দ থেকে ২,০০০ খ্রিস্টপূর্বাব্দের মধ্যে শেষ হয়েছিল, ধাতব কাজের আবির্ভাবের সাথে। তবে পাথরের ব্যবহারই প্রস্তর যুগের একমাত্র সনাক্তকারী বৈশিষ্ট্য বলে মনে করা হয় না। বিরল হলেও কাঠ এবং প্রাণির হাড়ের তৈরি হাতিয়ার ব্যবহারের নিদর্শনও পাওয়া গেছে । এসময় স্বর্ণ ছাড়া অন্য কোন ধাতুর ব্যবহার ছিল অজানা । প্রযুক্তির ব্যাপক ব্যবহার থেকে ও পূর্ব আফ্রিকার সাভানা অঞ্চল থেকে বাকি বিশ্বে মানুষের ছড়িয়ে পড়ার সময় থেকে প্রস্তর যুগের শুরু ধরা হয়। প্রস্তর যুগের শেষ হয় কৃষির উদ্ভাবন, গৃহপালিত পশুর পোষ মানানো এবং তামার আকরিক গলিয়ে তামা আহরণের মাধ্যমে মানুষ ধাতুর ব্যবহার শুরু করলে। এই যুগটিকে প্রাগৈতিহাসিক যুগ বলা হয় কারণ তখনো লিখন পদ্ধতি আবিষ্কার হয়নি এবং মানব সমাজের লিখিত ইতিহাস সংরক্ষণ করা শুরু হয়নি ।

প্রস্তর যুগকে তিনটি পর্যায়ে ভাগ করা হয় ।
* প্রাচীন প্রস্তর যুগ বা প্যালিওলিথিক
* মধ্য প্রস্তর যুগ বা মেসোলিথিক
* নব্য প্রস্তর যুগ বা নিওলিথিক

## প্রাচীন প্রস্তর যুগ

এই যুগটি মুলত ঊষা প্রস্তর যুগ এর পরবর্তী ধাপকে বলা হয়। এখানে এই সময়ে মানুষেরা সবাই অশোধিত পাথর এর হাতিয়ার ব্যবহার করত। পূর্ব আফ্রিকা থেকে বিবর্তন এর মাধ্যমে মানুষ এর উতপত্তি ঘটার পরে প্রায় ১২ লক্ষ বছর অতিবাহিত হবার পরে ১০০০০০ থেকে শুরু করে প্রায় ৪০০০০ খ্রিষ্টপূর্ব পর্যন্ত সময়কাল কে ধরা হয় প্রাচীন প্রস্তর যুগ। ম্যাগডেলেনিয় সংস্কৃতি, অ্যাবিচিলনিয় সংস্কৃতি, পিকিং মানব; এসমস্ত প্রাচীন প্রস্তর যুগ এর উল্লেখযোগ্য সংস্কৃতি এবং মানব গোষ্ঠী। এই সময়ে মানুষ পুরোপুরি ভাবে শিকার এবং খাদ্য সংগ্রহ এর উপরে নির্ভরশীল ছিল এই যুগের মানুষ ছিল এক খাদ্য সংগ্রহকারী প্রাণী । শিকার করা ই ছিল তাদের পেশা । নতুন পাথরের যুগে মানুষ প্রথম কৃষি আবিষ্কার করে। এই ঘটনাটিকে ইতিহাসে কৃষি বিপ্লব বলা হয়। ভারত উপমহাদেশে তথা দক্ষিণ এশিয়ায় এই বিপ্লব শুরু হয় আজ থেকে আনুমানিক কম বেশি নয় হাজার বছর পূর্বে। বাংলা অঞ্চলে খুব সম্ভবত শুরু হয়েছিল আনুমানিক 7000 বছর পূর্বে। কৃষি আবিষ্কারের আগে মানুষকে এক জায়গা থেকে আরেক জায়গায় ঘুরে বেড়াতে হত ক্খাদ্যের খোঁজে। বিভিন্ন ধরনের পশুপালন করাও রপ্ত করে। গ্রাম ও শহরের মত বসতি গড়ে ওঠে নানান স্থানে।

## তথ্যসূত্র

বিষয়শ্রেণী:প্রাচীন ইতিহাস
বিষয়শ্রেণী:প্রস্তর যুগ
দেবপ্রসাদ গুপ্ত

**দেবপ্রসাদ গুপ্ত** (জন্ম : ডিসেম্বর ১৯১১ - মৃত্যু ৬ মে ১৯৩০) ছিলেন একজন ব্রিটিশবিরোধী স্বাধীনতা সংগ্রামী এবং শহীদ। তিনি ঢাকার নিবাসী ছিলেন। তার পিতার নাম যোগেন্দ্রনাথ গুপ্ত ।

দেবপ্রসাদ কলেজে পড়াকালীন বিপ্লবী সূর্য সেনের দলে যোগদান করেন। ১৮ এপ্রিল ১৯৩০ খ্রিস্টাব্দে চট্টগ্রাম অস্ত্রাগার আক্রমণে অংশগ্রহণ করেছিলেন। এর চারদিন পর জালালাবাদ পাহাড়ে ব্রিটিশ সৈন্যদের সঙ্গে যুদ্ধে জয়ী হয়েছিলেন।

## কালারপোলে সংঘর্ষ
বিদ্রোহীদের মূল অংশ থেকে বিচ্ছিন্ন হয়ে পলাতকরা ছোট ছোট দলে বিভক্ত হয়ে সরকারের ক্ষমতার পৃথক কেন্দ্রগুলিতে আক্রমণ করার পরিকল্পনা করেছিল। স্বদেশরঞ্জন রায়, রজতকুমার সেন, দেবপ্রসাদ গুপ্ত, মনোরঞ্জন সেন প্রভৃতি ছয়জন যুবককে নিয়ে গঠিত এমনই একটি ছোট্ট দল ১৯৩০ সালের ৬ মে ইউরোপিয়ান ক্লাবে আক্রমণের জন্য পৌঁছান।

কর্ণফুলী নদীর তীরে একটি শ্যাম্পানে কিছু লোকের সন্দেহজনক গতিবিধির খবর কোতোয়ালি থানায় পৌঁছায় এবং কয়েকজন সশস্ত্র লোক নিয়ে কয়েকজন অফিসার একটি নৌকায় ছুটে আসে এবং যুবকদের অনুসরণ করে লাম্বুর হাটে অবতরণ করে।

পুলিশের নৌকা যখন স্রোতের মাঝখানে পৌঁছে গেল তখন তাদের ওপর টর্চ জ্বালিয়ে দেওয়া হলো। ধাওয়া করা লোকজন নদীর ওপারে পৌঁছে যায় এবং পুলিশ দেখতে পায় যে এরকম পাঁচ-ছয়জন লোক নদীর তীর থেকে কালারপোলের দিকে চলে যাচ্ছে।

ইউনিয়ন বোর্ডের সভাপতি, একজন মোহাম্মদসহ গ্রামবাসীরা লক্ষ্য করেন যে ছয়জন লোক গ্রামের রাস্তা দিয়ে তাড়াহুড়ো করে চলে যাচ্ছে। তারা বিভিন্ন পোশাক পরেছিল এবং প্রত্যেকের হাতে একটি পিস্তল ছিল বলে মনে হয়েছিল। পলাতকদের গ্রামবাসীরা ঘনিষ্ঠভাবে অনুসরণ করেছিল এবং অদ্ভুত ক্রসিংগুলিতে চ্যালেঞ্জ জানিয়েছিল। তারা গ্রেপ্তার এড়াতে কয়েকটি গুলি ছুড়েছিল যা দুর্ঘটনাক্রমে কয়েক মিনিটের ব্যবধানে দু'জনকে হত্যা করেছিল।

প্রসন্ন বড়ুয়া নামে এক কনস্টেবল তাদের একজনকে গ্রেপ্তার করতে গিয়ে গুলিবিদ্ধ হন, যার প্রভাবে ৯ মে মধ্যরাতের ঠিক পরে তিনি মারা যান। পুলিশের দলটি জুলদা নামে একটি জায়গায় পৌঁছেছিল, যেখানে তাদের বাঁশের ঝাঁক বা একটি বাঁশের বাগান দেখানো হয়েছিল যেখানে চারজনকে একে অপরের খুব কাছাকাছি মাটিতে পড়ে থাকতে দেখা গেছে।
দিনের আলো ফোটার একটু আগে সমীরপুর গ্রামে কিছুক্ষণ ধরে গুলি বিনিময় হয় এবং বাঁশের বাগান থেকে গোলাগুলি পুরোপুরি বন্ধ হয়ে যায়। ভোরবেলা পুলিশ যুবকদের আশ্রয়স্থলে পৌঁছে দেখতে পায় দেবপ্রসাদ, রজত ও মনোরঞ্জন তিনজন ইতোমধ্যে মৃত এবং চতুর্থ স্বদেশ মুমূর্ষু অবস্থায় রয়েছে। জানা গেছে, গ্রেপ্তার এড়াতে ওই চার যুবক নিজেদের গুলি করে আত্মহত্যা করে।

## তথ্যসূত্র

বিষয়শ্রেণী:চট্টগ্রাম জেলার বিপ্লবী
বিষয়শ্রেণী:১৯১১-এ জন্ম
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:১৯৩০-এ মৃত্যু
বিষয়শ্রেণী:বাঙালি বিপ্লবী
বিষয়শ্রেণী:অনুশীলন সমিতি
বিষয়শ্রেণী:ঢাকা জেলার ব্যক্তি
বিষয়শ্রেণী:ভারতে আইন প্রয়োগকারী কর্মকর্তার দ্বারা নিহত ব্যক্তি
কার্ল ফ্রিডরিখ ফন ভাইৎস্যেকার

**কার্ল ফ্রিডরিখ ফন ভাইৎস্যেকার** (; ২৮শে জুন, ১৯১২ - ২৮শে এপ্রিল, ২০০৭) একজন জার্মান পদার্থবিজ্ঞানী এবং দার্শনিক। দ্বিতীয় বিশ্বযুদ্ধের সময় জার্মানিতে ভের্নার কার্ল হাইজেনবের্গ এর নেতৃত্বে যারা নিউক্লীয় অস্ত্র নির্মাণ প্রকল্পে কাজ করেছিলেন তাদের মধ্যে অন্যতম তিনি। এই প্রকল্পের সদস্যদের মধ্যে তিনিই সবচেয়ে বেশি কাল বেচে ছিলেন। তিনি এবং প্রকল্পের অন্যান্য সদস্যবৃন্দ স্বেচ্ছায় জার্মানির জন্য নিউক্লীয় বোমা তৈরির চেষ্টা করছিলেন কি-না তা নিয়ে সংশয় রয়েছে।

## গ্রহ গঠনতত্ত্ব
ভাইৎস্যেকার জেরার্ড কাইপারের সাথে মিলে একটি সম্পূর্ণ গ্রহ গঠনতত্ত্ব প্রবর্তন করেছিলেন।

## পাদটীকা

## তথ্যসূত্র


## আরও দেখুন
* সিএনও চক্র
* লিকুইড ড্রপ মডেল
* গোপী কৃষ্ণ
* কুন্ডালিনি

## বহিঃসংযোগ
* Annotated bibliography for Carl Weizsacker from the Alsos Digital Library for Nuclear Issues

বিষয়শ্রেণী:জার্মান পদার্থবিজ্ঞানী
বিষয়শ্রেণী:২০শ শতাব্দীর জার্মান দার্শনিক
বিষয়শ্রেণী:কিয়েলের ব্যক্তিত্ব
বিষয়শ্রেণী:টেম্পলটন পুরস্কার বিজয়ী
বিষয়শ্রেণী:ভাইৎস্যেকার পরিবার
বিষয়শ্রেণী:১৯১২-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:মাক্স প্লাংক পদক বিজয়ী
বিষয়শ্রেণী:স্ট্রসবার্গ বিশ্ববিদ্যালয় অনুষদ
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:জার্মান লুথারান
বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিজ্ঞানের দার্শনিক
বিষয়শ্রেণী:লুথারান শান্তিবাদী
হেনরি ভ্যান্সিটার্ট

thumb|right|হেনরি ভ্যান্সিটার্ট
**হেনরি ভ্যান্সিটার্ট** (জুন ৩, ১৭৩২-১৭৭০) ছিলেন বাংলার গভর্নর। তিনি ছিলেন ব্রিটিশ ইস্ট ইন্ডিয়া কোম্পানির সেনাপতি।

## বহিঃসংযোগ
*

বিষয়শ্রেণী:ভারতে ব্রিটিশ শাসন
বিষয়শ্রেণী:ব্রিটিশ ভারতের প্রশাসক
বিষয়শ্রেণী:ভারতের গভর্নর জেনারেল
বিষয়শ্রেণী:ভারতবর্ষের বড়লাট
বিষয়শ্রেণী:১৭৩২-এ জন্ম
বিষয়শ্রেণী:১৭৭০-এ মৃত্যু
বিষয়শ্রেণী:ফার্সি-ইংরেজি অনুবাদক
বিষয়শ্রেণী:সমুদ্রে হারিয়ে যাওয়া ব্যক্তি
বিষয়শ্রেণী:১৮শ শতাব্দীর অনুবাদক
বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য
বিষয়শ্রেণী:রিডিং স্কুলে শিক্ষিত ব্যক্তি
বিষয়শ্রেণী:উইনচেস্টার কলেজে শিক্ষিত ব্যক্তি
বিষয়শ্রেণী:রিডিংয়ের গ্রেট ব্রিটেনের সংসদ সদস্য
বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪
নলিনীকান্ত বাগচী

**নলিনীকান্ত বাগচী** (১৮৯৬ — ১৬ জুন ১৯১৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।

## জন্ম ও শিক্ষা
নলিনীকান্তের আদি নিবাস ছিল নদীয়া জেলার শিকারপুরে। তিনি মুর্শিদাবাদের কাঞ্চনতলায় জন্মগ্রহণ করেছিলেন। তার বাবার নাম ভুবনমোহন বাগচী। তিনি বহরমপুর কৃষ্ণনাথ কলেজে লেখাপড়া করেন। পরে পাটনার বাঁকিপুর কলেজ এবং ভাগলপুর কলেজে পড়েন।

## বিপ্লবী কর্মকাণ্ড
বহরমপুর কৃষ্ণনাথ কলেজ পড়াকালীন তিনি বিপ্লবী দলে যোগ দেন। তিনি পুলিশের দৃষ্টি এড়ানোর জন্য পাটনার বাঁকিপুর কলেজ এবং ভাগলপুর কলেজে পড়েন। তাকে আই. এ. পাস করার পর আত্মগোপন করতে হয়। তিনি দানাপুরের সৈন্যদের মধ্যে বিদ্রোহ ঘটানোর চেষ্টা করেন। তিনি দলের নির্দেশে গৌহাটীর আটগাও গোপন আশ্রয়ে আত্মগোপন করেন। এখানে ১২ জানুয়ারি (মতান্তরে ৭ জানুয়ারি) ১৯১৮ খ্রিষ্টাব্দে পুলিশের সাথে সশস্ত্র যুদ্ধের পর তিনি এবং সতীশচন্দ্র পাকড়াশী পুলিশের বেষ্টনী পার হয়ে পাহাড় এলাকায় চলে যান। নবগ্রহ পাহাড়েও তিনি আর একটি আক্রমণ প্রতিহত করেন। সেখানে থেকে পরে ৬ দিন অনাহার, অনিদ্রায় পায়ে হেঁটে মুসলিম ছদ্মবেশে লামডিং স্টেশনে এসে পৌঁছেন। পরবর্তীতে কোনো রকমে তিনি বসন্ত রোগাক্রান্ত অবস্থায় কলকাতায় আসেন। তার একজন বিপ্লবী বন্ধু তাকে কলকাতা ময়দানে পড়ে থাকতে দেখে তার শুশ্রূষা করে তাকে সারিয়ে তোলেন। এরপরে তিনি ঢাকায় যান এবং সেখানকার কলতাবাজারের বিপ্লবী ঘাঁটি পুলিশ ১৫ জুন, ১৯১৮ তারিখে ঘিরে ফেললে তিনি গুলি বিনিময়ের ফলে মারাত্মক ভাবে আহত হয়ে গ্রেপ্তার হন। তার সঙ্গী তারিণীপ্রসন্ন মজুমদার সেখানেই মারা যান। নলিনীকান্ত সেই দিনই ঢাকা জেলে মারা যান। মৃত্যুর পূর্বে পুলিসের অত্যাচার সত্ত্বেও তারা কেউ নিজেদের নাম পর্যন্ত বলেননি। এই লড়াইতে একজন পুলিশ নিহত এবং অনেকে আহত হয়েছিল। তার আশ্রয়দাতা চৈতন্য দে-র ১০ বছর কারাদণ্ড হয়।

## স্মৃতি
তার পূণ্য স্মৃতিতে মুর্শিদাবাদের বহরমপুর শহরে একটি রাস্তা ও বহরমপুর - জলংগী রাজ্য সড়কের ওপর একটি সেতু নামাঙ্কিত রয়েছে।

## তথ্যসূত্র

বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:নদিয়া জেলার ব্যক্তি
বিষয়শ্রেণী:১৮৯৬-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:কৃষ্ণনাথ কলেজের প্রাক্তন শিক্ষার্থী
বিষয়শ্রেণী:বাঙালি বিপ্লবী
বিষয়শ্রেণী:কলকাতার বিপ্লবী
বিষয়শ্রেণী:১৮৯০-এর দশকে জন্ম
বিষয়শ্রেণী:অনুশীলন সমিতি
বিষয়শ্রেণী:ভারতে আইন প্রয়োগকারী কর্মকর্তার দ্বারা নিহত ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
মাইক্রোসফট ভিজুয়াল স্টুডিও

**মাইক্রোসফট ভিজুয়াল স্টুডিও** মাইক্রোসফট কর্পোরেশনের একটি সফটওয়ার উন্নয়ন ব্যবস্থা। এটি দিয়ে উইন্ডোজ অ্যাপ্লিকেশন, ওয়েব সাইট, ওয়েব অ্যাপ্লিকেশন, ওয়েব সার্ভিস তৈরি করা যাবে নেটিভ কোড এবং ম্যানেজ্‌ড কোড এ, যা মাইক্রোসফট উইন্ডোজ, উইন্ডোজ মোবাইল, .নেট ফ্রেমওয়ার্ক, .নেট কম্প্যাক্ট ফ্রেমওয়ার্ক ও মাইক্রোসফট সিলভারলাইট প্লাটফর্ম সমর্থন করে।
ভিজুয়াল স্টুডিওতে একটি সমৃদ্ধ কোড এডিটর আছে যা ইন্টেলিজেন্স এবং কোড রিফ্যাক্টর সমর্থন করে।

## তথ্যসূত্র

বিষয়শ্রেণী:মাইক্রোসফট
বিষয়শ্রেণী:মাইক্রোসফটের সফটওয়্যার
বিষয়শ্রেণী:শুধুমাত্র উইন্ডোজ সফটওয়্যার
বিষয়শ্রেণী:মাইক্রোসফট ভিসুয়াল স্টুডিও
বিষয়শ্রেণী:মাইক্রোসফট ভিসুয়াল স্টুডিও
রবার্ট ল্যাংডন

***রবার্ট ল্যাংডন*** (ইংরেজি ভাষায়: Robert Langdon) মার্কিন থ্রিলার উপন্যাস রচয়িতা ড্যান ব্রাউন কর্তৃক সৃষ্টি একটি কাল্পনিক চরিত্র। এই চরিত্রকে ঘিরে পাঁচটি উপন্যাস রচনা করেছেন ড্যান ব্রাউন। উপন্যাসগুলো হল *[[অ্যাঞ্জেলস অ্যান্ড ডিমনস]]* (২০০০), *[[দ্য দা ভিঞ্চি কোড (উপন্যাস)|দ্য দা ভিঞ্চি কোড]]* (২০০৩), *[[দ্য লস্ট সিম্বল]]* (২০০৯), *[[ইনফার্নো (উপন্যাস)|ইনফার্নো]]* (২০১৩) ও অরিজিন (২০১৭)। রবার্ট ল্যাংডন পেশায় হার্ভার্ড ইউনিভার্সিটির এর "রিলিজিয়াস সিম্বোলজি" (ধর্মীয় প্রতীকবিদ্যা) বিষয়ের অধ্যাপক। এই বিষয় নিয়ে গবেষণা করতে গিয়ে রোমাঞ্চকর ঘটনার সাথে জড়িয়ে পড়েন তিনি। নিজ বুদ্ধি এবং জ্ঞানের মাধ্যমে তিনি রহস্যময় ঘটনাগুলোর রহস্য উন্মোচন করেন।

## রবার্ট ল্যাংডন রচিত গ্রন্থ তালিকা
*[[দ্য দা ভিঞ্চি কোড (উপন্যাস)|দ্য দা ভিঞ্চি কোড]]*, *[[দ্য লস্ট সিম্বল]]* ও *[[ইনফার্নো (উপন্যাস)|ইনফার্নো]]* উপন্যাসে ল্যাংডন রচিত ছয়টি বইয়ের নাম উল্লেখিত হয়েছে।
**দ্য সিম্বোলজি অব সিক্রেট সেক্টস (গুপ্ত সম্প্রদায়ের প্রতীক বিদ্যা)* 
**দ্য আর্ট অব ইলুমিনাতিঃ পার্ট ১ (ইলুমিনাতিদের শিল্পকর্মঃ ১ম খণ্ড)*
**দ্য লস্ট ল্যাঙ্গুয়েজ অব ইডিওগ্রামস (ধারকলিপির হারানো ভাষা)*
**রিলিজিয়াস আইকনলজি (ধর্মীয় প্রতীকবিদ্যা)*
**সিম্বলস্‌ অব দ্য লস্ট স্যাকরেড ফেমিনিন (হারিয়ে যাওয়া পবিত্র নারীর প্রতীক)*
**ক্রিশ্চিয়ান সিম্বলস্‌ ইন দ্য মুসলিম ওয়ার্ল্ড (মুসলিম বিশ্বে খ্রিস্টান প্রতীক)*

## বহিঃসংযোগ
*রবার্ট ল্যাংডনের অফিসিয়াল ওয়েবসাইট
*২১ ডিসেম্বর, ২০০৫ সালে রবার্ট ল্যাংডন এর সম্বন্ধে লন্ডন হাই কোর্টকে দেয়া ড্যান ব্রাউনের সাক্ষ্য

বিষয়শ্রেণী:ড্যান ব্রাউন
বিষয়শ্রেণী:কাল্পনিক শিক্ষায়তনিক
বিষয়শ্রেণী:রোমাঞ্চকর চলচ্চিত্রের চরিত্র
বিষয়শ্রেণী:কাল্পনিক ইতিহাসবিদ
বিষয়শ্রেণী:২০০০-এ প্রবর্তিত সাহিত্যিক চরিত্র
বিষয়শ্রেণী:২১শ শতাব্দীর মার্কিন উপন্যাসের চরিত্র
বিষয়শ্রেণী:সনি পিকচার্সের চরিত্র
রন হাওয়ার্ড

**রোনাল্ড উইলিয়াম হাওয়ার্ড** (ইংরেজি ভাষায়: Ronald William Howard) (জন্ম: ১লা মার্চ, ১৯৫৪)  মার্কিন চলচ্চিত্র অভিনেতা, একাডেমি পুরস্কার বিজয়ী চলচ্চিত্র পরিচালক এবং প্রযোজক। সিটকম, চলচ্চিত্র এবং টেলিভিশন সর্বত্রই তিনি কাজ করেছেন। ২০০১ সালে মুক্তিপ্রাপ্ত আ বিউটিফুল মাইন্ড চলচ্চিত্র পরিচালনা এবং প্রযোজনার জন্য তিনি সবচেয়ে বেশি পরিচিত। এই চলচ্চিত্রটি আটটি ক্ষেত্রে একাডেমি পুরস্কার মনোনয়ন লাভ করেছিল এবং সেরা পরিচালক ও সেরা চিত্র এই দুটি ক্ষেত্রেই একাডেমি পুরস্কার জিতেছিলো। এছাড়া ২০০৬ সালে তিনি দ্য দা ভিঞ্চি কোড চলচ্চিত্রটি পরিচালনা করেন।
থাম্ব|১৯৯০ সালের ক্যানসাস ফিল্ম ফেস্টিভ্যালে রন হাওয়ার্ড

## অভিনেতা হিসেবে

## পরিচালক হিসেবে কাজ করেছেন-

## প্রযোজনা করেছেন -

## টেলিভিশন

### অভিনেতা হিসেবে -

### পরিচালক হিসেবে-

### প্রযোজক হিসেবে -

## পুরস্কার সমূহ

### এ্যাকাডেমি পুরস্কার-

### British Academy চলচ্চিত্র Awards

### Golden Globe Awards

## তথ্যসূত্র

## বহিঃসংযোগ
* 
* 
* 
* ২০০২ Commencement Address (USC School of Cinema-Television)
* Ron Howard: Imagining the Wonders of ''Willow''&nbsp;– Article at StarWars.com
* 
* Encyclopedia of Oklahoma Hiগল্প and Culture&nbsp;– Howard, Ron

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন টেলিভিশন প্রযোজক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:হলিউড ওয়াক অব ফেইম
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন টেলিভিশন পরিচালক
বিষয়শ্রেণী:অডিওবই পাঠক
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
বিষয়শ্রেণী:ডেটাইম এমি পুরস্কার বিজয়ী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:ক্যালিফোর্নিয়ার অভিনেতা
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:ক্যালিফোর্নিয়ার চিত্রনাট্যকার
বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক
বিষয়শ্রেণী:ইউএসসি স্কুল অফ সিনেমাটিক আর্টস এর প্রাক্তন শিক্ষার্থী
বিষয়শ্রেণী:ক্যালিফোর্নিয়ার টেলিভিশন প্রযোজক
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক)
বিষয়শ্রেণী:২১শ শতাব্দীর মার্কিন পুরুষ লেখক
লাইবনিৎস ও নিউটনের ক্যালকুলাস বিবাদ

সপ্তদশ শতাব্দীতে আইজাক নিউটন এবং গটফ্রিড লাইবনিৎস এই দুজনের মধ্যে কে প্রথমে ক্যালকুলাস আবিষ্কার করেছিলেন তা নিয়ে একটি বিবাদ সৃষ্টি হয়েছিল। এই বিবাদটিই ইতিহাসে **লাইবনিৎস ও নিউটনের ক্যালকুলাস বিবাদ** নামে পরিচিত। নিউটন দাবী করেছিলেন, ১৬৬৬ সালে তিনি ক্যালকুলাস আবিষ্কার করেছেন। তার আবিষ্কৃত ক্যালকুলাস ছিল মূলত "ফ্লাক্সিয়ন এবং ফ্লুয়েন্টের পদ্ধতি"। কিন্তু ১৬৬৬ এরও কয়েক দশক পরে তিনি প্রথমবারের মত এই পদ্ধতির কথা গবেষণাপত্র আকারে প্রকাশ করেন। এর মধ্যে অবশ্য তার একটি প্রকাশনার পিছনের পাতায় এ সংক্রান্ত সামান্য কিছু কথা উল্লেখ করেছিলেন। অপরদিকে লাইবনিৎস ১৬৭৪ সালে ক্যালকুলাসের একটি ধরন আবিষ্কার করেন এবং ১৬৮৪ সালেই তা গবেষণাপত্র আকারে প্রকাশ করেন। ১৬৯৬ সালে গিয়্যোম দ্য লোপিতাল লাইবনিৎসের ক্যালকুলাস বিষয়ে একটি লেখা প্রকাশ করেছিলেন। অপরদিকে নিউটন ১৬৯৩ সালে প্রথম ক্যালকুলাসের কিছু অংশ প্রকাশ করেন এবং ১৭০৪ সালে সম্পূর্ণ প্রকাশ করেন। ১৬৭৬ সালে লাইবনিৎস লন্ডন ভ্রমণে গিয়ে নিউটনের একটি অপ্রকাশিত পাণ্ডুলিপি দেখেছিলেন। এ কারণেই প্রশ্ন উত্থাপিত হয়, লাইবনিৎস নিউটনের ধারণার উপর ভিত্তি করেই ক্যালকুলাসের উন্নয়ন ঘটিয়েছিলেন কি-না। এই প্রশ্ন থেকে একটি দীর্ঘ বুদ্ধিবৃত্তিক বিবাদের সূচনা হয়, কে আগে ক্যালকুলাস আবিষ্কার করেছিলেন তা নিয়ে। ১৬৯৯ সাল থেকে হালকা হালকা শুরু হয়ে ১৭১১ সালের পর এই বিবাদ পূর্ণোদ্যমে চলা শুরু করে।

## আরও দেখুন
* আইজাক নিউটন
* গটফ্রিড লাইবনিৎস
* ক্যালকুলাসের ইতিহাস

বিষয়শ্রেণী:ক্যালকুলাস
বিষয়শ্রেণী:গণিতের ইতিহাস
বিষয়শ্রেণী:আবিষ্কার ও উদ্ভাবন বিবাদ
বিষয়শ্রেণী:ক্যালকুলাসের ইতিহাস
বিষয়শ্রেণী:আইজ্যাক নিউটন
বিষয়শ্রেণী:আবিষ্কার ও উদ্ভাবন বিতর্ক
প্রেমচাঁদ রায়চাঁদ

**প্রেমচাঁদ রায়চাঁদ** (জন্ম: ১৮৩১ - মৃত্যু: জুলাই ১৯১৮) প্রসিদ্ধ ভারতীয় ব্যবসায়ী, দানবীর এবং সমাজসেবক ছিলেন।

## জন্ম ও পরিবার
তার আদি নিবাস ছিল গুজরাটের সুরাটে। তার বাবার নাম রায়চাঁদ দীপচাঁদ। তিনি মাত্র ১৬ বছর বয়েসে বাবার ব্যবসায় যোগ দেন। তুলো আর আফিমের ব্যবসা করেন।

## কর্মজীবন
আমেরিকার স্বাধীনতা যুদ্ধের (১৮৬১-১৮৬৫) আগে ব্রিটেনে তুলো আমদানি হত প্রধানত আমেরিকা থেকে, যুদ্ধের সময় ভারতীয় তুলোর চাহিদা অনেক বেড়ে যায়। এই সময়ে বোম্বাই ও আমেদাবাদ শহরে অনেকগুলি তুলোর ব্যবসার গোড়াপত্তন হয়। প্রেমচাঁদ রায়চাঁদ তুলোর ব্যবসা করে আর অন্য কোম্পানীর শেয়ার কেনাবেচা করে প্রচুর ধনসম্পত্তির মালিক হন। এসময়ে শেয়ার বাজারের ওপর অনেক দখল ছিল প্রেমচাঁদের, তবে ১৮৬৬ সালে শেয়ার বাজারের পতনে তার ক্ষমতা ও সম্পত্তির অবনমন হয়।

সারা জীবনে তিনি প্রায় ৬০ লক্ষ টাকা দান করেছেন। তার দেওয়া ২ লক্ষ টাকার সুদ থেকে কলকাতা বিশ্ববিদ্যালয় কৃতী ছাত্রদের *[[প্রেমচাঁদ-রায়চাঁদ বৃত্তি]]* নামের গবেষণা বৃত্তি দেয়। ১৮৬৮ খ্রিষ্টাব্দে এই বৃত্তি প্রথম দেওয়া হয়েছিল।  মায়ের স্মৃতির উদ্দেশ্যে তিনি বোম্বাই বিশ্ববিদ্যালয়ের গ্রন্থাগার ও ক্লক টাওয়ার নির্মাণ করে দেন।

## তথ্যসূত্র

বিষয়শ্রেণী:ভারতীয় ব্যবসায়ী
বিষয়শ্রেণী:সমাজসেবক
বিষয়শ্রেণী:গুজরাতের ব্যবসায়ী
বিষয়শ্রেণী:১৮৩১-এ জন্ম
বিষয়শ্রেণী:১৯০৬-এ মৃত্যু
বিষয়শ্রেণী:১৯শ শতাব্দীর ভারতীয় ব্যবসায়ী
বিষয়শ্রেণী:১৯শ শতাব্দীর ভারতীয় জৈন
জন কার্টিয়ার

**জন কার্টিয়ার** বা **লর্ড জন কার্টিয়ার** (২৩ মে ১৭৩৩ – ২৫ জানুয়ারি ১৮০২) ছিলেন ভারতীয় উপমহাদেশের ব্রিটিশ সাম্রাজ্যের একজন গভর্নর।  তিনি ব্রিটিশ ইস্ট ইন্ডিয়া কোম্পানির সেনাপতি ছিলেন।

তিনি ১৭৬৯ থেকে ১৭৭২ পর্যন্ত এ দায়িত্ব পালন করেন।  তার সময়েই বাংলায় ছিয়াত্তরের মন্বন্তর হয়েছিল।

## প্রারম্ভিক জীবন
তিনি ব্রিটিশ ইস্ট ইন্ডিয়া কোম্পানিতে এসেছিলেন একজন নকল নবিশ (লেখক) হিসাবে। ১৭৫৬ সালে ঢাকায় একজন সহকারী হিসাবে কর্মরত অবস্থায় তিনি বরখাস্ত হন। এরপর কোলকাতায় পালিয়ে এসে ১৭৫৭ সালে পলাশির যুদ্ধে রবার্ট ক্লাইভকে সহায়তা করার জন্য প্রশংসিত হন।

## বাংলার গভর্নর
১৭৬৯ সালে জন কার্টিয়ার লর্ড হ্যারি ভেরেলস্ট এর স্থলাভিষিক্ত হন। এর পরের বছর অর্থাৎ ১৭৭০ সালে (১১৭৬ বঙ্গাব্দে) বাংলা এক দুর্ভিক্ষ দেখা দেয়। ইতিহাসে যা ছিয়াত্তরের মন্বন্তর নামে পরিচিত। এতে প্রায় এক তৃতীয়াংশ মানুষ মারা যায়। কার্টিয়ারকে পূর্বে থেকে সতর্ক করলেও তিনি কোন সতর্কতামূলক ব্যবস্থা নেননি। তারপরেও তিনি চেষ্টা করেছিলেন, খাদ্যভাণ্ডার থেকে পনের হাজার লোকের কয়েক মাসের খাদ্য যুগিয়েছেন। কিন্তু তা ছিল প্রয়োজনের তুলনায় নিতান্তই কম। এই পরিস্থিতিতে ইংল্যান্ডের কোর্ট অভ ডিরেক্টর এক জাহাজ খাদ্য পাঠানোর ব্যবস্থা করে, দুঃখের বিষয় সে জাহাজ পথিমধ্যে পানিতে ডুবে যায়। তারা পুনরায় আর কোন রসদ পাঠানোর ব্যবস্থাও করেনি। ফলে পরিস্থিতি ভয়াবহ থেকে ভয়াবহতর আকার ধারণ করে। এমতাবস্থ্যা ওয়ারেন হেস্টিংকে ১৭৭২ সালে গভর্নর করে জন কার্টিয়ারের স্থলাভিষিক্ত করা হয়।

## তথ্যসূত্র

## বহিঃসংযোগ
* 

বিষয়শ্রেণী:ভারতে ব্রিটিশ শাসন
বিষয়শ্রেণী:ব্রিটিশ ভারতের প্রশাসক
বিষয়শ্রেণী:ভারতের গভর্নর জেনারেল
বিষয়শ্রেণী:ভারতবর্ষের বড়লাট
বিষয়শ্রেণী:১৭৩৩-এ জন্ম
বিষয়শ্রেণী:১৮০২-এ মৃত্যু
কোয়েন ভ্রাতৃদ্বয়

**জোয়েল ডেভিড কোয়েন** (Joel Coen; জন্ম: ২৯ নভেম্বর, ১৯৫৪) এব **ইথান জেসি কোয়েন** (Ethan Coen; জন্ম: ২১ সেপ্টেম্বর, ১৯৫৭) দুই ভাইকে একসাথে **কোয়েন ভ্রাতৃদ্বয়** নামে ডাকা হয়। কোয়েন ভ্রাতৃদ্বয় একাডেমি পুরস্কার বিজয়ী মার্কিন চলচ্চিত্র পরিচালক এবং চিত্রনাট্যকার। স্ক্রুবল কমেডি থেকে শুরু করে ফিল্ম নয়ারের মধ্যে তাদের চলচ্চিত্রের ধরন পরিবর্তিত হয়েছে। অনেকগুলো চলচ্চিত্র আবার এই দুই শ্রেণীতেই পড়েছে। তাদের উল্লেখযোগ্য চলচ্চিত্র হল *[[মিলার্স ক্রসিং]]* (১৯৯০), *[[ফার্গো (চলচ্চিত্র)|ফার্গো]]* (১৯৯৬), *[[দ্য বিগ লেবোভ্‌স্কি]]* (১৯৯৮), নো কান্ট্রি ফর ওল্ড মেন* (২০০৭), *আসিরিয়াস ম্যান* (২০০৯), *ট্রু গ্রিট* (২০১০) ও *ইনসাইড লেউইন ডেভিস* (২০১৩)।

তারা দুজন যৌথভাবে রচনা, পরিচালনা ও প্রযোজনা করতেন, যদিও *দ্য লেডিকিলার্স* (২০০৪) এর পূর্বে জোয়েলের নাম পরিচালক ও ইথানের নাম প্রযোজক হিসেবে পর্দায় দেখা যেত। প্রায়ই চিত্রনাট্যের ক্ষেত্রে বেতনভোগের উপর নির্ভর করে আগে পরে তাদের নাম পর্দায় দেখা যেত, এবং চলচ্চিত্র সম্পাদনার ক্ষেত্রে তারা ছদ্মনাম রডেরিক জেনস ব্যবহার করতেন। তারা দুজন যৌথভাবে ১৩টি একাডেমি পুরস্কারের মনোনয়ন লাভ করেন এবং এককভাবে দুজনেই একটি করে পুরস্কারের মনোনয়ন লাভ করেন। তারা *ফার্গো* চলচ্চিত্রের জন্য [[শ্রেষ্ঠ মৌলিক চিত্রনাট্যের জন্য একাডেমি পুরস্কার]] এবং *নো কান্ট্রি ফর ওল্ড মেন* চলচ্চিত্রের জন্য [[শ্রেষ্ঠ চলচ্চিত্রের জন্য একাডেমি পুরস্কার|শ্রেষ্ঠ চলচ্চিত্র]], [[শ্রেষ্ঠ পরিচালনার জন্য একাডেমি পুরস্কার|শ্রেষ্ঠ পরিচালনা]] ও [[শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার]] লাভ করেন। তারা দুজন *বার্টন ফিঙ্ক* (১৯৯১) চলচ্চিত্রের জন্য [[পাল্ম দর]]ও লাভ করেন।

তাদের *নো কান্ট্রি ফর ওল্ড মেন*, *আ সিরিয়াস ম্যান* ও *ইনসাইড লেউইন ডেভিস'' চলচ্চিত্রগুলো ২০১৬ সালে করার বিবিসির একবিংশ শতাব্দীর সেরা চলচ্চিত্র তালিকায় অন্তর্ভুক্ত হয়।

## তথ্যসূত্র

## বহিঃসংযোগ
* 
* 
* Joel and Ethan Coen Bibliography (via UC Berkeley) 
* Coenesque: The Films of the Coen Brothers
* Extensive Coen Brothers Biography and Filmography 
* Senses of Cinema, essay on the brothers (with film stills)

বিষয়শ্রেণী:১৯৫৪-এ জন্ম
বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:ইহুদি চলচ্চিত্র পরিচালক
বিষয়শ্রেণী:ইহুদি মার্কিন লেখক
বিষয়শ্রেণী:মিনেসোটার চলচ্চিত্র পরিচালক
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ মৌলিক চিত্রনাট্য বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা চিত্রনাট্য) বিজয়ী
বিষয়শ্রেণী:পাল্ম দর বিজয়ী চলচ্চিত্রের পরিচালক
বিষয়শ্রেণী:চলচ্চিত্র নির্মাতা জুটি
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:মার্কিন চলচ্চিত্র সম্পাদক
বিষয়শ্রেণী:গোল্ডেন গ্লোব পুরস্কার (সেরা চিত্রনাট্যকার) বিজয়ী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:শ্রেষ্ঠ পরিচালক বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
বিষয়শ্রেণী:ছদ্মনামধারী শিল্পী
বিষয়শ্রেণী:মিনেসোটার ইহুদি
বটকৃষ্ণ পাল

**বটকৃষ্ণ পাল** (জন্ম: ১৮৩৫ - মৃত্যু: ১২ জুন ১৯১৪) (ইংরেজি: Batakrishna Pal) একজন বিখ্যাত ওষুধ ব্যবসায়ী, সমাজসেবী এবং দানবীর।

বটকৃষ্ণ পালের আদি নিবাস হাওড়ার শিবপুর। তিনি মাত্র ১২ বছর বয়েসে মামার মশলার দোকানে কাজ করতে আরম্ভ করেন। এরপর কিছুদিন তিনি পাটের ব্যবসা করেন। তারপর ১৮৫৬ খ্রিস্টাব্দে কলকাতার খেংরাপট্টিতে একটি মশলার দোকান খুলে স্বাধীনভাবে ব্যবসা আরম্ভ করেন। এরপর এই দোকানেই তিনি কিছু বিলিতি ওষুধ রেখে বিক্রি করতে আরম্ভ করেন এবং পরবর্তী সময়ে বিখ্যাত ও সফল ওষুধ ব্যবসায়ী হয়ে ওঠেন। তাঁর স্থাপিত ব্যবসায়ী প্রতিষ্ঠান *বি কে পাল অ্যান্ড কোম্পানি* দেশি ফর্মুলায় ওষুধ তৈরি ও বিক্রি আরম্ভ করে। তার এই প্রচেষ্টা আচার্য প্রফুল্লচন্দ্র রায়ের বেঙ্গল কেমিক্যাল কোম্পানি স্থাপনেরও পূর্বে। 

বটকৃষ্ণ পাল একজন দাতা হিসেবেও বিখ্যাত। তিনি নিজের জন্মস্থান শিবপুরে একটি উচ্চ ইংরেজি বিদ্যালয় এবং বেনিয়াটোলায় বালক ও বালিকাদের জন্য দুটি প্রাথমিক বিদ্যালয় স্থাপন করেন। 

তিনি কাশীতে মৃত্যুবরণ করেন।  বটকৃষ্ণ পালের নামেই পরবর্তীকালে কলকাতার শোভাবাজারে এক রাজপথ "বি কে পাল এভিনিউ"এ নামাঙ্কিত করা হয় এবং হাওড়া শিবপুরের বিদ্যালয় 'বি কে পাল স্কুল' নামে পরিচিত হয়।

## তথ্যসূত্র

বিষয়শ্রেণী:বাঙালি ব্যবসায়ী
বিষয়শ্রেণী:ভারতীয় ব্যবসায়ী
বিষয়শ্রেণী:১৮৩৫-এ জন্ম
বিষয়শ্রেণী:১৯১৪-এ মৃত্যু
গিয়্যোম দ্য লোপিতাল

thumb|গিয়্যোম দ্য লোপিতাল
**গিয়্যোম দ্য লোপিতাল** (ইংরেজি ভাষায়: Guillaume de l'Hôpital) (১৬৬১ - ২রা ফেব্রুয়ারি, ১৭০৪) একজন ফরাসি গণিতবিদ। ক্যালকুলাসে লোপিতালের নিয়ম (l'Hôpital's rule) বহুল ব্যবহৃত হয়।

## আরও দেখুন
* লোপিতালের নিয়ম

Image:L'Hospital - Analyse des infiniment petits pour l'intelligence des lignes courbes, 1715 - 1425244.jpg|*Analyse des infiniment petits pour l'intelligence des lignes courbes*
Image:L'Hospital - Traité analytique des sections coniques et de leur usage pour la resolution des equations dans les problemes tant déterminez qu'indéterminez, 1720 - BEIC 1358532.jpg|*Traité analytique*


## বহিঃসংযোগ
* 
* C. Truesdell The New Bernoulli Edition Isis, Vol. 49, No. 1. (Mar., 1958), pp.&nbsp;54–62, discusses the strange agreement between Bernoulli and de l'Hôpital on pages 59–62.
* *This article incorporates text from the 1913 *Catholic Encyclopedia* article "[http://www.newadvent.org/cathen/07469a.htm Guillaume-François-Antoine de L'Hôpital]" by William Fox, a publication now in the [[public domain]].*

বিষয়শ্রেণী:১৬৬১-এ জন্ম
বিষয়শ্রেণী:১৭০৪-এ মৃত্যু
বিষয়শ্রেণী:ফরাসি গণিতবিদ
বিষয়শ্রেণী:গাণিতিক বিশ্লেষক
বিষয়শ্রেণী:ক্যালকুলাসের ইতিহাস
বসন্তরঞ্জন রায় বিদ্বদ্বল্লভ

**বসন্তরঞ্জন রায়** (জন্ম: ১৮৬৫ - মৃত্যু: ৯ নভেম্বর ১৯৫২) একজন বাঙালি প্রত্নতত্ত্ববিদ, ভাষাতাত্ত্বিক এবং গবেষক। *বঙ্গীয় সাহিত্য পরিষদ*  তাকে ‘বিদ্বদ্বল্লভ’ উপাধি দিয়েছিল।

## জন্ম ও পরিবার

বসন্তরঞ্জন রায় বাঁকুড়ার বেলিয়াতোড়ে এক অভিজাত ও বিদ্যানুরাগী পরিবারে জন্মগ্রহণ করেছিলেন। তার বাবার নাম রামনারায়ণ রায়। শিল্পী যামিনী রায় তার জ্ঞাতি ভ্রাতা।

## শিক্ষাজীবন

তিনি পুরুলিয়া জেলা স্কুল অধ্যয়ন করেন। প্রবেশিকা পরীক্ষায় অকৃতকার্য হন।

## সাহিত্যকর্ম

তিনি বহু গ্রামে পুঁথির সন্ধান করে সারা জীবনে প্রায় ৮০০ পুঁথি সংগ্রহ করেছিলেন এবং সেগুলি বঙ্গীয় সাহিত্য পরিষদকে দান করেছিলেন। তিনি বিষ্ণুপুরের কাছে কাঁকিল্যা গ্রামের নিবাসী দেবেন্দ্রনাথ মুখোপাধ্যায়ের বাড়ির গোয়াল ঘরের মাচা থেকে ১৩১৬ বঙ্গাব্দে বড়ু চণ্ডীদাসের শ্রীকৃষ্ণকীর্তন পুঁথি আবিষ্কার করেন। এটি ছিল তার জীবনের সর্বশ্রেষ্ঠ কীর্তি।  চর্যাপদের পরে শ্রীকৃষ্ণকীর্তন বাংলা সাহিত্যে দ্বিতীয় নিদর্শন।

১৮৯৪ খ্রিষ্টাব্দ থেকে তিনি *বেঙ্গল অ্যাকাডেমি অফ লিটারেচারের* সদস্য ছিলেন। পরে এই সংস্থার নাম *সাহিত্য পরিষদ* হলে প্রথম থেকেই তিনি এর সদস্য হন। কলকাতা বিশ্ববিদ্যালয়ে বাংলা বিভাগ খোলা হলে স্যার আশুতোষ মুখোপাধ্যায় তাকে অধ্যাপক মনোনীত করেন। ১৯১৯ থেকে ১৯৩২ খ্রিষ্টাব্দ পর্যন্ত তিনি অধ্যাপনা করেন এবং এরপর সাহিত্য পরিষদের কাজে আত্মনিয়োগ করেন।

## উপাধি
বসন্তরঞ্জন রায় বিদ্বদ্বল্লভকে তার কাজের জন্য *বঙ্গীয় সাহিত্য পরিষদ* ‘বিদ্বদ্বল্লভ’ উপাধি দিয়েছিলেন।

## মৃত্যু
তিনি ৯ নভেম্বর ১৯৫২ সালে মারা যান।

## তথ্যসূত্র


বিষয়শ্রেণী:বাঙালি পুরাতত্ত্ববিদ
বিষয়শ্রেণী:বাঙালি ভাষাতাত্ত্বিক
বিষয়শ্রেণী:বাঙালি গবেষক
বিষয়শ্রেণী:১৮৬৫-এ জন্ম
বিষয়শ্রেণী:১৯৫২-এ মৃত্যু
ট্রুপ

[thumb|[২য় মহাযুদ্ধ|২য় মহাযুদ্ধে আলেপ্পোতে উসমানীয় ট্রুপ।]]

**ট্রুপ'' (ইং:Troop ) একটি ক্ষুদ্রায়তন  [[সেনা দল]], উৎপত্তিগত ভাবে একটি ছোট [[ক্যাভলরি]] দল, যা একটি [[স্কোয়াড্রন|স্কোয়াড্রনের]] অধীনস্থ এবং একজন ট্রুপ লিডার এর নেতৃত্ব দেয়। [[প্রাইভেট]] র‌্যাঙ্কের ক্যাভলরি সৈন্যদের ট্রুপার বলা হয় (সংক্ষেপে ''Tpr.'')। বর্তমানে, বিভিন্ন সামরিক বাহিনীতে বিবিধ নির্দিষ্ট অর্থে ''ট্রুপ'' শব্দটি ব্যবহৃত হয়।

সাধারণত, **ট্রুপ''' বলতে সৈনিকদের নির্দেশ করে।

## ব্রিটিশ সেনা বাহিনী এবং রয়েল মেরিন
## কানাডীয় সেনা বাহিনী
## মার্কিন ক্যাভলরি
## স্টেট পুলিশ
## বয় স্কাউট

বিষয়শ্রেণী:সামরিক ইউনিট ও গঠন
বিষয়শ্রেণী:আকার অনুযায়ী সামরিক ইউনিট ও গঠন
কম্পানি (মিলিটারি ইউনিট)

থাম্ব|ডান|200px|Standard NATO symbol for a friendly company.

**কম্পানি** একটি মিলিটারি ইউনিট যা প্রায় ৮০-২২৫ জন সৈনিক দ্বারা গঠিত। বেশীর ভাগ কম্পানি তিন থেকে পাঁচটি প্লাটুন নিয়ে গঠিত হয়, যদিও প্রকৃত সংখ্যা দেশ, ইউনিটের ধরন এবং গঠনের উপর ভিত্তি করে বিভিন্ন হয়ে থাকে। কতগুলো কম্পানি একত্র হয়ে একটি ব্যাটালিয়ন বা রেজিমেন্ট গঠন করে, তবে অনেক সময় রেজিমেন্ট কতগুলো ব্যাটালিয়নের সমন্বয়ে গঠিত হয়।
## ব্রিটিশ সেনা বাহিনী
রাইফেল কম্পানি তিনটি প্লাটুন এবং একটি কম্পানি সদর দফতর নিয়ে গঠিত। একটি পদাতিক ব্যাটালিয়নেও একটি সদর দফতর কম্পানি ও একটি মেনুভার সমর্থন কম্পানি থাকে।

ব্রিটিশ পদাতিক বাহিনী একটি ব্যাটালিয়নের অধীনস্থ রাইফেল কম্পানিগুলোকে অক্ষর দ্বারা চিহ্নিত করে (যেমন এ, বি, সি; তবে সবসময় নয়)।

## আইরিশ সেনা বাহিনী
আইরিশ সেনা বাহিনীতে, একটি কম্পানি সাধারণত তিনটি প্লাটুন নিয়ে গঠিত হয়। একটি পদাতিক ব্যাটালিয়নে কম্পানিসমূহ অক্ষর দ্বারা পরিচিত হয় (এ, বি, সি.....ইত্যাদি)।
## ফিনিশ সেনা বাহিনী
২য় বিশ্বযুদ্ধের সময় একটি ফিনিশ সেনা কম্পানি সাধারণত সৈনিকদের নিজ শহরের ক্রমানুসারে বিন্যস্ত হতো। একটি কম্পানিতে সাধারণত পঁচাত্তর হতে একশ সৈনিক থাকে, যারা চারটি প্লাটুনে বিভক্ত। সমপর্যায়ের গোলন্দাজ ইউনিটকে ব্যাটারি বলা হয়।
## মার্কিন মেরিন কোর
একটি মেরিন কোর রাইফেল কম্পানি নিম্নোক্ত উপাদান নিয়ে গঠিত:
* তিনটি রাইফেল প্লাটুন
* একটি উইপন প্লাটুন
* চারজন নেভী মেডিকেল কোরম্যান (প্রত্যেক রাইফেল প্লাটুনের সাথে একজন করে এবং জ্যেষ্ঠ কোরম্যান কম্পানি সদর দপ্তরে থাকেন।)
* একজন প্রশাসনিক ক্লার্ক।
* একজন পুলিশ সার্জেন্ট (সাধারণত করপোরাল বা সার্জেন্ট পদমর্যাদার)
* একজন প্রশিক্ষক এনসিও
* একজন কম্পানি গানারি সার্জেন্ট
* একজন ফার্স্ট সার্জেন্ট
* একজন এক্সিকিউটিভ অফিসার (এক্সও), সাধারণত একজন ফার্স্ট লেফটেনেন্ট
* একজন কমান্ডিং অফিসার (সিও), সাধারণত একজন ক্যাপ্টেন
একটি উইপন কম্পানি তিনটি রাইফেল প্লাটুন, একটি ৮১মিমি মর্টার প্লাটুন, একটি এন্টি-আর্মার প্লাটুন এবং একটি হেভি মেশিনগান প্লাটুন নিয়ে গঠিত।
## অন্যান্য ব্যবহার
অনেক সময় কিছু কম্পানি তাদের কম্পানি অক্ষর দ্বারা তৈরি কোন শব্দ দ্বারা ব্যাপক পরিচিতি লাভ করে. যেমন-
* ইজি কম্পানি – ৫০৬ প্যারাসুট ইনফেন্ট্রি রেজিমেন্ট, ১০১ এয়ারবর্ন ডিভিশন, যেটিকে ঘিরে বিবিসি/এইচবিও মিনি সিরিজ ব্যান্ড অফ ব্রাদার্স তৈরি হয়েছে।

## আরও দেখুন
* সামরিক সংগঠন
* ব্রিটিশ আর্মি ইনফেন্ট্রি

বিষয়শ্রেণী:সামরিক ইউনিট ও গঠন
বিষয়শ্রেণী:আকার অনুযায়ী সামরিক ইউনিট ও গঠন
বাংলা সাহিত্য পুরস্কার

বাংলা সাহিত্যে উল্লেখযোগ্য অবদান রাখা এবং কৃতিত্বের জন্য বিভিন্ন সাহিত্য পুরস্কার প্রদান করা হয়। বাংলা সাহিত্য পুরস্কারের এই তালিকাটি উল্লেখযোগ্য সাহিত্য পুরস্কার সম্পর্কিত নিবন্ধগুলির একটি সূচক।

## বাংলা সাহিত্য পুরস্কার তালিকা
### বাংলাদেশী পুরস্কার

* বাংলা একাডেমি সাহিত্য পুরস্কার
* একুশে পদক
* আদমজী সাহিত্য পুরস্কার 
* আলাওল সাহিত্য পুরস্কার
* জেমকন সাহিত্য পুরস্কার  
* বাসাসপ কাব্যরত্ন
* ব্র্যাক ব্যাংক-সমকাল সাহিত্য পুরস্কার
* আইএফআইসি ব্যাংক সাহিত্য পুরস্কার
* সিটি ব্যাংক আনন্দ আলো সাহিত্য পুরস্কার
* সা’দত আলি আখন্দ সাহিত্য পুরস্কার 
* মযহারুল ইসলাম কবিতা পুরস্কার
* কবীর চৌধুরী শিশু সাহিত্য পুরস্কার
* মেহের কবীর বিজ্ঞানসাহিত্য পুরস্কার
* হালীমা শরফুদ্দীন বিজ্ঞান পুরস্কার
* সৈয়দ ওয়ালীউল্লাহ্ পুরস্কার
* রবীন্দ্র পুরস্কার
* সাহিত্যিক মোহাম্মদ বরকতুল্লাহ প্রবন্ধ পুরস্কার
* কবি জসিমউদ্দীন সাহিত্য পুরস্কার
* কালি ও কলম তরুণ কবি ও লেখক পুরস্কার
* প্রথম আলো বর্ষসেরা বই
* একুশে সাহিত্য পুরস্কার
* এক্সিম ব্যাংক-অন্যদিন হ‌ুমায়ূন আহমেদ সাহিত্য পুরস্কার
* অগ্রণী ব্যাংক শিশু একাডেমী শিশুসাহিত্য পুরস্কার
* ঢাকা বিশ্ববিদ্যালয় সাহিত্য পুরস্কার
* অনন্যা সাহিত্য পুরস্কার 
* ফিলিপ্স সাহিত্য পুরস্কার
* জলধি তরুণ লিখিয়ের খোঁজে
* মুক্তধারা একুশে সাহিত্য পুরস্কার
* লেখিকাসংঘ স্বর্ণপদক
* অলক্ত সাহিত্য পুরস্কার
* রেবতী বর্মন সম্মাননা স্মারক
* শহীদ সৈয়দ নজরুল ইসলাম সাহিত্য পুরস্কার
* লেখারেখা সাহিত্য পুরস্কার
* পদক্ষেপ সাহিত্য পুরস্কার
* শ্রীপুর সাহিত্য পরিষদ পুরস্কার

### ভারতীয় পুরস্কার ও সম্মাননা
* সাহিত্য অকাদেমি ফেলোশিপ
* সাহিত্য অকাদেমি পুরস্কার
* বিদ্যাসাগর পুরস্কার
* সোমেন চন্দ পুরস্কার
* বঙ্কিম পুরস্কার
* নরসিংহদাস পুরস্কার
* সোপান পুরস্কার
* আনন্দ পুরস্কার
* জ্ঞানপীঠ পুরস্কার
* ভূয়ালকা পুরস্কার
* মাইকেল মধুসূধন পুরস্কার
* রবীন্দ্র পুরস্কার
* তারাশঙ্কর পুরস্কার
* সমরেশ বসু পুরস্কার
* ভরতব্যাস পুরস্কার
* কাঞ্চিদেশ পুরস্কার
* ভূমি পুরস্কার
* পঞ্চানন পুরস্কার
* দেবাংশু সাহিত্য সম্মাননা 

বিষয়শ্রেণী:সাহিত্য পুরস্কার
বিষয়শ্রেণী:বাংলা সাহিত্য

## তথ্যসূত্র
ব্লুটুথ

**ব্লুটুথ** () ক্ষুদ্র পাল্লার জন্য প্রণীত একটি ওয়্যারলেস প্রোটোকল। এটি ১০-৫০০ মিটার দূরত্বের মধ্যে ওয়্যারলেস যোগাযোগের একটি পদ্ধতি। ব্লুটুথ-এর কার্যকরী পাল্লা হচ্ছে ১০ মিটার। তবে বিদ্যুৎ কোষের শক্তি বৃদ্ধি করে এর পাল্লা ১০০ মিটার পর্যন্ত বৃদ্ধি করা যেতে পারে। ব্লুটুথ ২.৪৫ গিগাহার্টজ-এ কাজ করে। ৯০০ খ্রীস্টাব্দের পরবর্তী সময়ের ডেনমার্কের রাজা Harald Bluetooth-এর নামানুসারে এই প্রযুক্তির নামকরণ করা হয়েছে। ব্লুটুথ ১.০-এর তথ্য আদান-প্রদান-এর সর্বোচ্চ গতি ছিল সেকেন্ডে ১ মেগাবিট। বর্তমানে ব্লুটুথ ৫.০-এর সর্বোচ্চ গতি হল সেকেন্ডে ২ মেগাবাইট।

ব্লুটুথ প্রোটোকল বাস্তবায়নকারী যন্ত্রাংশ বা ডিভাইসগুলি দ্বিমুখী সংযোগ স্থাপন করে কাজ করে। বর্তমানে কম্পিউটার, মোবাইল ফোন, ট্যাব, গেমিং কনসোল, ডিজিটাল ক্যামেরা, সাউন্ড বক্স, প্রিন্টার, ল্যাপটপ, জিপিএস রিসিভার প্রভৃতি যন্ত্রাদিতে ব্লুটুথ প্রযুক্তি ব্যবহার হচ্ছে। এই প্রযুক্তিতে খুব কম বিদ্যুৎ খরচ হয়। এটি ক্ষুদ্র পাল্লার বেতার তরঙ্গের মাধ্যমে প্রয়োগ করা হয়।

## কীভাবে কাজ করে
ব্লুটুথ প্রযুক্তিতে কম ক্ষমতা বিশিষ্ট বেতার তরঙ্গের মাধ্যমে তথ্য পাঠানো হয়। এই যোগাযোগ ব্যবস্থায় ২.৪৫ গিগাহার্ট্‌জ (প্রকৃতপক্ষে ২.৪০২ থেকে ২.৪৮০ গিগাহার্ট্‌জ-এর মধ্যে)-এর কম্পাংক ব্যবহৃত হয়। শিল্প, বিজ্ঞান এবং চিকিৎসা ক্ষেত্রে ব্যবহৃত যন্ত্রের জন্য উপরিউক্ত কম্পাংকের সীমাটি নির্ধারণ করে দেয়া হয়েছে। এখন প্রশ্ন হল যে ব্লুটুথ অন্যান্য তরঙ্গ নির্ভর যন্ত্রের কার্যক্রমে বাধার সৃষ্টি করে কিনা? উত্তর হল "না"। কারণ ব্লুটুথ কর্তৃক প্রেরিত সিগন্যালের ক্ষমতা থাকে মাত্র ১ মিলিওয়াট, যেখানে সেল ফোন ৩ ওয়াট পর্যন্ত সিগন্যাল প্রেরণ করে। অর্থাৎ ব্লুটুথের নিম্ন ক্ষমতার সিগন্যাল উচ্চ ক্ষমতার সিগন্যালে কোন ব্যাঘাত সৃষ্টি করতে পারে না।

ব্লুটুথ একসাথে ৮টি যন্ত্রের মধ্যে যোগাযোগ সাধন করতে পারে।তবে প্রত্যেকটি যন্ত্রকে ১০ মিটার ব্যাসার্ধের একই বৃত্তের মধ্যে অবস্থিত হতে হয়, কারণ ব্লুটুথ প্রযুক্তি চারিদিকে সর্বোচ্চ ১০ মিটার পর্যন্ত ক্রিয়াশীল থাকে।এখন প্রশ্ন যে, A যন্ত্রের সাথে B যন্ত্রের যোগাযোগের সময় কাছাকাছি অবস্থিত অপর দুটি যন্ত্র C ও D-এর মধ্যের ব্লুটুথ যোগাযোগ ব্যবস্থা বাধাগ্রস্থ হয় কিনা?(কেননা দুই যন্ত্রযুগলই একই কম্পাঙ্কের ব্লুটুথ প্রযুক্তি ব্যবহার করছে)উত্তর হল "না"। কারণ এই সমস্যা সমাধানের জন্য ব্লুটুথ একটি পদ্ধতি ব্যবহার করে যা কিনা "spread-spectrum frequency hopping" নামে পরিচিত। এই পদ্ধতিতে একই সময়ে একাধিক যন্ত্রযুগল একই কম্পাঙ্ক ব্যবহার করে না।ফলে একে অপরের যোগাযোগ ব্যবস্থাতে বাধার সৃষ্টি করে না। এ পদ্ধতিতে কোন একটা যন্ত্র নির্দিষ্ট সীমার মধ্যে অবস্থিত কম্পাঙ্ক হতে ৭৯ টি পৃথক পৃথক কম্পাঙ্ক এলোমেলোভাবে গ্রহণ করে ও একের পর এক পরিবর্তন করে। ব্লুটুথের ক্ষেত্রে, ট্রান্সমিটার প্রতি সেকেন্ডে ১৬০০ বার কম্পাঙ্ক পরিবর্তন করে।ফলে একাধিক ভিন্ন ভিন্ন যন্ত্রযুগলের মধ্যে একই সময়ে একই কম্পাঙ্ক-এর তথ্য প্রেরণ অসম্ভব বললেই চলে।

বেশির ভাগ হ্মেত্রে দ্বিতীয় শ্রেণীর ডিভাইসের কার্যকরী সীমা সর্বাপেক্ষা ঘটনেতে প্রসারিত করা হয় যদি তারা প্রথম শ্রেণীর transceiver তে সংযোগ করে, একটি নিখাদ দ্বিতীয় শ্রেণীর নেটওয়ার্কে তুলনা করেছে। এইটি উচ্চতর সুবেদিতার দ্বারা সম্পন্ন করা হয় এবং প্রথম শ্রেণীর ডিভাইসের প্রেরণ অধিকারী।

## তথ্যসূত্র

## বহিঃসংযোগ

* ব্লুটুথের দাফতরিক পাতা

বিষয়শ্রেণী:নেটওয়ার্কিং আদর্শ
বিষয়শ্রেণী:মোবাইল কম্পিউটিং
বিষয়শ্রেণী:মোবাইল কম্পিউটার
বিষয়শ্রেণী:নেটওয়ার্কিং মান
বিষয়শ্রেণী:সুয়েডীয় উদ্ভাবন
বিষয়শ্রেণী:তারহীন যোগাযোগ ব্যবস্থা
দুর্গামোহন দাশ

**দুর্গামোহন দাশ** (নভেম্বর ১৮৪১ - ডিসেম্বর ১৮৯৭) একজন সমাজ সংস্কারক এবং ঊনবিংশ শতকের বাংলার নবজাগরণের একজন উল্লেখযোগ্য ব্যক্তিত্ব।

## প্রথম জীবন ও পরিবার
দুর্গামোহন দাশের আদি নিবাস ও জন্মস্থান বর্তমান বাংলাদেশের ঢাকার বিক্রমপুরের(বর্তমান মুন্সীগঞ্জের টঙ্গীবাড়ী উপজেলার) তেলিরবাগ গ্রামের বিখ্যাত দাশ পরিবারে । তার বাবার নাম কাশীশ্বর দাশ । দুর্গামোহন দাশের ভাইয়ের নাম ভুবনমোহন দাশ যিনি দেশবন্ধু চিত্তরঞ্জন দাশের বাবা। অর্থাৎ চিত্তরঞ্জন দাশ দুর্গামোহন দাশের ভ্রাতুষ্পুত্র। দাশ পরিবারটি মূলত আইনজীবী পরিবার ছিল। তার বাবার কর্মস্থল বরিশালে চৌদ্দ বছর বয়সে প্রদর্শনী বৃত্তিলাভ করে তিনি কলকাতার প্রেসিডেন্সি কলেজে পড়া আরম্ভ করেন । ১৮৬১ খ্রিষ্টাব্দে আইনের প্রথম পরীক্ষা *লাইসেন্সিয়েট অফ ল* উত্তীর্ণ হয়ে তিনি কলকাতা সদর আদালতে আইনজীবী হিসাবে কাজ আরম্ভ করেন। ১৮৬৩ খ্রিষ্টাব্দে বরিশালে গিয়ে সরকারি উকিল হন। ১৮৭০ খ্রিষ্টাব্দে কলকাতায় এসে ওকালতি আরম্ভ করে ক্রমে প্রতিষ্ঠা পান । তার পুত্রদের মধ্যে এস.আর. দাশ এবং বিচারপতি জ্যোতিষরঞ্জন দাশের নাম উল্লেখযোগ্য । সরলা রায়, অবলা বসু এবং শৈলবালা রায় তার তিন কন্যা । বিখ্যাত দার্শনিক প্রসন্নকুমার রায়  বিজ্ঞানী জগদীশচন্দ্র বসু এবং বিখ্যাত হোমিওপ্যাথ ডাঃ ডি. এন. রায় তার তিন জামাতা। দেশবন্ধু চিত্তরঞ্জন দাশ তার ভ্রাতুষ্পুত্র। 

## সমাজসেবা
১২৭১ বঙ্গাব্দে তার প্রচেষ্টাতে বরিশালে দুটি কায়স্থ বালবিধবার আবার বিবাহ হয় । পূর্ববঙ্গে এই প্রচেষ্টা ছিল প্রথম । এর জন্য তাকে বহু সামাজিক এবং আর্থিক পীড়ন সহ্য করতে হয় । পরে তার চেষ্টায় বরিশালে আরো কয়েকজন বিধবার বিবাহ হয় । বাবার মৃত্যুর পর তিনি অল্পবয়স্কা বিধবা সৎমার আবার বিবাহ দিয়েছিলেন । নিজে বিপত্নীক হবার পর অতুলপ্রসাদ সেনের বিধবা মা কে বিবাহ করেন । ১৮৭২ খ্রিষ্টাব্দে তিনি আইন তৈরি হলে এইরকম বিবাহের জন্য অন্যতম ভারপ্রাপ্ত কর্মচারী নিযুক্ত হন । 

কলকাতায় আনন্দমোহন বসু, দ্বারকানাথ গঙ্গোপাধ্যায়, শিবনাথ শাস্ত্রী, রজনীনাথ রায় প্রমুখদের সাথে স্ত্রীশিক্ষা এবং মেয়েদের উন্নতিবিধানে নানা কাজ করেন । উদ্ধারপ্রাপ্ত বালবিধবা এবং কুলীন মেয়েদের নিজের বাড়িতে আশ্রয় দিতেন । এই সমস্ত বালিকাদের শিক্ষার জন্য ১৩ সেপ্টেম্বর ১৮৭৩ খ্রিষ্টাব্দে হিন্দু মহিলা বিদ্যালয় এবং এটি বন্ধ হবার পর ১ জুন ১৮৭৬ খ্রিষ্টাব্দে বঙ্গ মহিলা বিদ্যালয় তাদের মিলিত চেষ্টায় স্থাপিত হয়েছিল । 

## ব্রাহ্ম ধর্ম
প্রধানত তার প্রচেষ্টায় ও অর্থসাহায্যে বরিশাল ব্রাহ্মমন্দির প্রতিষ্ঠিত হয়েছিল । কলকাতায় নব্য ব্রাহ্মদের একটি ছোট দলের তিনি নেতা ছিলেন । তিনি সাধারণ ব্রাহ্মসমাজের প্রতিষ্ঠাতা ও সদস্যদের মধ্যে অন্যতম ছিলেন । 

## রাজনীতি
১৮৭৬ খ্রিষ্টাব্দে তিনি কলকাতা পৌরসভার সদস্য হন । ভারতসভার তিনি অন্যতম পৃষ্ঠপোষক ছিলেন । 

## তথ্যসূত্র


বিষয়শ্রেণী:বাঙালি আইনজীবী
বিষয়শ্রেণী:বাংলার নবজাগরণের সঙ্গে যুক্ত ব্যক্তি
বিষয়শ্রেণী:বাঙালি হিন্দু
বিষয়শ্রেণী:ভারতীয় হিন্দু
বিষয়শ্রেণী:১৮৪১-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৮৯৭-এ মৃত্যু
বিষয়শ্রেণী:বিক্রমপুরের ব্যক্তি
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯শ শতাব্দীর বাঙালি
বিষয়শ্রেণী:ব্রাহ্ম
বিষয়শ্রেণী:তেলিরবাগের দাশ পরিবার
বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী
বিষয়শ্রেণী:বরিশালের আইনজীবী
অন্নদাচরণ খাস্তগীর

**অন্নদাচরণ খাস্তগীর** (জন্ম: ১৮৩০ - মৃত্যু: ১৮৯০) (ইংরেজি Annadacharan Khastagir) একজন বিখ্যাত চিকিৎসক, সমাজসংস্কারক এবং গবেষণামূলক প্রবন্ধকার। চট্টগ্রাম কলেজিয়েট স্কুলের প্রথম ছাত্রদের মধ্যে তিনি অন্যতম।

## শিক্ষাজীবন ও কর্মজীবন
অন্নদাচরণের আদি নিবাস বর্তমান বাংলাদেশের চট্টগ্রামের পটিয়া উপজেলার সুচক্রদণ্ডী। তার বাবা ছিলেন সরকারি উকিল রামচন্দ্র খাস্তগীর। তিনি কলকাতা মেডিক্যাল কলেজ থেকে উত্তীর্ণ হয়ে সরকারি কাজে যোগ দেন এবং মথুরা, বৃন্দাবন এবং উত্তর ভারতের নানা জায়গা ঘুরে কলকাতায় আসেন। তিনি কিছুদিন মেডিক্যাল কলেজ শিক্ষকতাও করেন। বন্ধু বিদ্যাসাগরের আগ্রহে শেষ দিকে হোমিওপ্যাথি চিকিৎসাও করতেন। তার কন্যা কুমুদিনী চট্টগ্রামের প্রথম মহিলা স্নাতক। 

অন্নদাচরণ *চিকিৎসক সম্মিলনী* নামক একটি মাসিক পত্রিকা (১২৯১ বঙ্গাব্দ - ১২৯৯ বঙ্গাব্দ) সম্পাদনা করতেন। তার রচিত উল্লেখযোগ্য বই হল: *মানব জন্মতত্ত্ব*, *ধাত্রীবিদ্যা*, *নবপ্রসূত শিশুর পীড়া ও চিকিৎসা*, *স্ত্রীজাতির ব্যাধিসংগ্রহ*, *আয়ুবর্ধন*, *শরীর রক্ষণ*, *পারিবারিক সুস্থতা* প্রভৃতি। 

## সমাজ সেবামূলক কাজ
ঊনবিংশ শতাব্দীতে নারীর মুক্তি এবং অধিকার রক্ষা আন্দোলনে তিনি ছিলেন একজন গুরুত্বপূর্ণ ব্যক্তিত্ব। এই কাজে তার সহযোগী ছিলেন দুর্গামোহন দাস, গুরুচরণ মহলানবিশ, রজনীনাথ রায়, এবং দ্বারকানাথ গঙ্গোপাধ্যায়। 

## রচনাবলী
* মানব জন্মতত্ত্ব
* ধাত্রীবিদ্যা
* নবপ্রসূত শিশুর পীড়া ও চিকিৎসা
* স্ত্রীজাতির ব্যাধিসংগ্রহ
* আয়ুবর্ধন
* শরীর রক্ষণ
* পারিবারিক সুস্থতা

## তথ্যসূত্র

বিষয়শ্রেণী:বাংলার নবজাগরণ
বিষয়শ্রেণী:চট্টগ্রাম জেলার লেখক
বিষয়শ্রেণী:বাঙালি চিকিৎসক
বিষয়শ্রেণী:বাঙালি সম্পাদক
বিষয়শ্রেণী:বাঙালি প্রবন্ধকার
বিষয়শ্রেণী:১৮৩০-এ জন্ম
বিষয়শ্রেণী:১৮৯০-এ মৃত্যু
বিষয়শ্রেণী:চট্টগ্রাম জেলার চিকিৎসক
বিষয়শ্রেণী:পটিয়া আদর্শ উচ্চ বিদ্যালয়ের প্রাক্তন শিক্ষার্থী
বিষয়শ্রেণী:মেডিকেল কলেজ ও হাসপাতাল, কলকাতার প্রাক্তন শিক্ষার্থী
বিষয়শ্রেণী:পটিয়ার ব্যক্তি
হেমেন্দ্রনাথ মজুমদার

**হেমেন্দ্রনাথ মজুমদার** (জন্ম: ১৩০১ বঙ্গাব্দ; ১৯ সেপ্টেম্বর ১৮৯৪ - মৃত্যু: ১৩৫০ বঙ্গাব্দ; ২২ জুলাই ১৯৪৮)  একজন ভারতীয় বাঙালি চিত্রশিল্পী। তিনি হেমেন মজুমদার বা এইচ. মজুমদার নামেও পরিচিত ছিলেন।

হেমেন্দ্রনাথ বর্তমান বাংলাদেশের কিশোরগঞ্জে জন্মগ্রহণ করেছিলেন । হেমেন্দ্রনাথের আদি নিবাস বর্তমান বাংলাদেশের ময়মনসিংহের গচিহাটা । ১৯১০ খ্রিষ্টাব্দে তিনি কলকাতায় গভর্নমেন্ট স্কুল অফ আর্টে ভর্তি হন । ১৯১১ থেকে ১৯১৫ অবধি তিনি কলকাতার জুবিলি স্কুল অফ আর্টে পড়াশোনা করেন । পঞ্চম জর্জের ভারত আগমন উপলক্ষে তিনি কলেজ তোরণ সাজানোর আদেশ অমান্য করে কলেজ ত্যাগ করেন । 

ভারতের বিভিন্ন শহরে চিত্র প্রতিযোগিতায় তিনি তার কৃতিত্ব দেখিয়েছিলেন । ১৯২১ এবং ১৯২২ সালে তিনি বোম্বে আর্ট একজিবিশনে প্রথম পুরস্কার লাভ করেন । সিক্তবসনা সুন্দরী নারীর ছবি আঁকায় তার খ্যাতি ছিল । *শিল্পী*, *ইন্ডিয়ান মাস্টার* ও *আর্ট অফ এইচ মজুমদার* নামক চিত্রপত্রিকাগুলির তিনি সম্পাদক এবং তত্ত্বাবধায়ক ছিলেন । 

১৯১৯ খ্রিষ্টাব্দে তিনি যোগেন্দ্রনাথ শীল, যামিনী রায়, ভবানীচরণ লাহা এবং অতুল বসুর সাথে স্থাপন করেন ইন্ডিয়ান অ্যাকাডেমি অফ ফাইন আর্ট । ১৯৩১ খ্রিষ্টাব্দে তাকে কাশ্মীরের মহারাজা কাশ্মীরে থাকা এবং ছবি আঁকার জন্য আমন্ত্রণ জানিয়েছিলেন । ১৯৩২ খ্রিষ্টাব্দ থেকে ১৯৩৮ খ্রিষ্টাব্দ তিনি পাঞ্জাবের পাতিয়ালা রাজ্যের রাজশিল্পীর পদে ছিলেন । 

তার আঁকা বিখ্যাত ছবির মধ্যে উল্লেখযোগ্য: *স্মৃতি*, *মানসকমল*, *পরিণাম*, *অনন্তের সুর*, *সাকী*, *কমল না কন্টক* প্রভৃতি । 

## বহিঃসংযোগ
* হেমেন্দ্রনাথের আঁকা কয়েকটি ছবি
* দুটি ছবি

## তথ্যসূত্র


বিষয়শ্রেণী:১৮৯৪-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাঙালি শিল্পী
বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:কলকাতার শিল্পী
বিষয়শ্রেণী:পশ্চিমবঙ্গের চিত্রশিল্পী